b'\n_START_ARTICLE_\nGjendebu\n_START_PARAGRAPH_\nGjendebu er den eldste hytta til Den Norske Turistforening (DNT). Hytta ligger 995 meter over havet, i vestenden av innsj\xc3\xb8en Gjende, midt i Jotunheimen i V\xc3\xa5g\xc3\xa5 kommune i Oppland. Man kan komme dit ved \xc3\xa5 f\xc3\xb8lge Turistforeningens stier, men det g\xc3\xa5r ogs\xc3\xa5 b\xc3\xa5t p\xc3\xa5 Gjende. Hytta ble bygget i 1871 og var da p\xc3\xa5 45 m\xc2\xb2 med plass til tolv. Anna og Erik Sl\xc3\xa5lien var de f\xc3\xb8rste bestyrerne. Deres datter, Gjendine Sl\xc3\xa5lien (1871\xe2\x80\x931972) tilbragte mange sommere her som seterjente._NEWLINE_I dag har hytta 119 senger og mer enn 10 000 overnattinger i \xc3\xa5ret. Den bestyres av Lars \xc3\x85ge Hilde. Hytta benyttes ogs\xc3\xa5 til diverse kulturelle arrangementer, sandvolleyball og utstillinger._NEWLINE_Viktige nabohytter i Jotunheimen er Gjendesheim, Memurubu, Fondsbu, Olavsbu, Leirvassbu og Spiterstulen.'